Document ID: 32009D0994

32009D0994
L 339/41
SLUŽBENI LIST EUROPSKE UNIJE
17.12.2009.
ODLUKA KOMISIJE
od 17. prosinca 2009.
o izmjeni Dodatka Prilogu VI. Akta o pristupanju Bugarske i Rumunjske u pogledu određenih objekata za preradu mlijeka u Bugarskoj
(priopćena pod brojem dokumenta C (2009) 10048)
(Tekst značajan za EGP)
(2009/994/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Akt o pristupanju Bugarske i Rumunjske, a posebno Prilog VI. poglavlje 4. dio B, stavak (f) prvi podstavak,
budući da:
(1)
Aktom o pristupanju Bugarske i Rumunjske Bugarskoj je odobreno prijelazno razdoblje za usklađivanje određenih objekata za preradu mlijeka sa zahtjevima iz Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1).
(2)
Bugarska je pružila jamstva da je trideset devet objekata za preradu mlijeka završilo proces unapređivanja i sada je u potpunosti u skladu sa zakonodavstvom Unije. Za dvadeset sedam od tih objekata dopušteno je primanje i prerada sirovog mlijeka koje udovoljava i ne udovoljava zahtjevima, bez odvajanja. Stoga bi te objekte trebalo uvrstiti na popis u poglavlju I. Dodatka Prilogu VI.
(3)
Jednom objektu za preradu mlijeka trenutačno je dopušteno primanje i prerada sirovog mlijeka koje udovoljava i ne udovoljava zahtjevima, bez odvajanja, i zato je naveden u poglavlju I. Dodatka Prilogu VI. Taj objekt trenutačno samo prerađuje sirovo mlijeko koje udovoljava zahtjevima i trebalo bi ga stoga izbrisati s tog popisa.
(4)
Jednom objektu za preradu mlijeka trenutačno je dopušteno primanje i prerada sirovog mlijeka koje udovoljava i ne udovoljava zahtjevima u odvojenim proizvodnim linijama i zato je naveden u poglavlju II. Dodatka Prilogu VI. Taj objekt trenutačno samo prerađuje sirovo mlijeko koje udovoljava zahtjevima i trebalo bi ga stoga izbrisati s tog popisa.
(5)
Dodatak Prilogu VI. Aktu o pristupanju Bugarske i Rumunjske bi trebalo stoga na odgovarajući način izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Dodatak Prilogu VI. Aktu o pristupanju Bugarske i Rumunjske mijenja se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 17. prosinca 2009.

Labels: 7
18
17
0